NORAKSTS

|  |  |
| --- | --- |
| 30.04.2020. | Nr.7/4 |

###### GROZĪJUMI JELGAVAS PILSĒTAS DOMES 2016.GADA 22.SEPTEMBRA LĒMUMĀ NR.12/2 “JELGAVAS PILSĒTAS PAŠVALDĪBAS IESTĀDES “JELGAVAS PILSĒTAS BIBLIOTĒKA” BIBLIOTĒKAS LIETOŠANAS NOTEIKUMU APSTIPRINĀŠANA”

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu un Bibliotēku likuma 21.panta otro daļu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2016.gada 22.septembra lēmuma Nr.12/2 “Jelgavas pilsētas pašvaldības iestādes “Jelgavas pilsētas bibliotēka” bibliotēkas lietošanas noteikumu apstiprināšana” pielikumā (turpmāk – noteikumi) šādus grozījumus:

1. Aizstāt noteikumu 1.1.apakšpunktā vārdus “bērnu bibliotēkā “Zinītis”” ar vārdiem “bērnu un jauniešu bibliotēkā “Zinītis””.
2. Papildināt noteikumu 2.punktu aiz vārda “Persona” ar vārdiem un skaitli “kura ir vecāka par 14 gadiem”.
3. Aizstāt noteikumu 3.punktā skaitli “12” ar skaitli “14”.
4. Papildināt noteikumu 4.punktu ar otru teikumu šādā redakcijā:

“Lietotāja karte tiek izgatavota divu nedēļu laikā.”

1. Papildināt noteikumus ar 11.3 punktu šādā redakcijā:

“11.3 Iespieddarbus un citus informācijas nesējus uz mājām izsniedz lietotājam, kurš ir reģistrējies Bibliotēkā šajos noteikumos noteiktajā kārtībā.”

1. Papildināt noteikumus ar 18.1 punktu šādā redakcijā:

“18.1 Bērnu un jauniešu bibliotēkā “Zinītis” izmantot datoru un internetu ir tiesīgs lietotājs vecumā līdz 25 gadiem. Citas personas tiesīgas izmantot datoru un internetu, ja tās pavada nepilngadīgu personu vai personu ar invaliditāti.”

1. Izteikt noteikumu 23.punkta pirmo teikumu šādā redakcijā:

“Ja pieprasītā iespieddarba vai informācijas nesēja Bibliotēkā nav, tad Bibliotēka to pasūta no citas bibliotēkas, izmantojot starpbibliotēku abonementa pakalpojumus.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 30.aprīlī